શરૂઆતમાં તો સૌને લાગે છે કે નવી જગ્યા છે એટલે આવું થાય છે, પરંતુ ઇન્ટરવલ આવતાં સિચુએશનમાં ગંભીર ટર્ન આવે છે જ્યારે તેના જ ઘરમાં તેની કામવાળીનું કરપીણ મોત થઈ જાય છે. સ્વરાના ડૉક્ટરપપ્પા બીજા એક તાંત્રિકને શોધી લાવે છે. આ તાંત્રિકનો પરિવાર પેઢી દર પેઢી ભૂતોને પકડવાનો હોલસેલ કૉન્ટ્રૅક્ટ ધરાવે છે. પછી શરૂ થાય છે ગુડ V/S ઇવિલનો જંગ. એ દરમ્યાન ફિલ્મમાં એક સસ્પેન્સ પણ ખૂણેખાંચરેથી જડી આવે છે.